Danskerne har brugt 898.000 terabyte mobildata i 2019 - Mobilsiden.dk
Danskerne har brugt 898.000 terabyte mobildata i 2019
Energistyrelsens nye rapport om internetforbrug viser, at danskerne har sætter rekorder i brugen af mobildata. Sammenlagt er der brugt hele 898.000 terabyte data over mobilnettet.
Sidste år satte danskerne ny rekord i brugen af mobildata, med den største stigning i terabyte nogensinde. I 2018 brugte danskerne i gennemsnit 677.000 terabyte til down- og upload via mobildata, hvor der i året efter blev brugt hele 898.000 terabyte.
Den relative stigning på 33 procent er sammenlignelig med årene 2016 til 2017 og 2017 til 2018, men det er den største stigning i terabyte nogensinde.
Det viser, at danskerne har brugt mobilnettet til endnu mere end tidligere til streaming af musik, tv, film og til brug af sociale medier. Den gennemsnit trafik for en dansker er steget med 28 procent fra 2018 til 2019, fra 7,5 GB til 9,5 GB per måned.
Facts fra Energistyrelsens rapport
De mobile bredbåndsabonnementer (dedikerede, tillægs- og standardabonnementer) til mobiltelefoner, tablets og bærbare pc’er har for første gang haft et årligt fald – fra 8,05 mio. i slutningen af 2018 til 7,97 mio. året efter.
Det årlige fald i de mobile bredbåndsabonnementer kommer fra de dedikerede dataabonnementer (mobilabonnementer uden tale – eks. dongles til pc’er), som falder 4 pct. fra slutningen af 2018 til året efter, og tillægsdataabonnementer, som falder 28 pct. i samme periode.
Standard mobilabonnementer, der bruger data, og som bl.a. er mobilpakker med tale, sms, mms og data inkluderet, steg 0,4 pct. fra andet halvår 2018 til året efter. Det er den mindste stigning nogensinde opgjort.
En lille mobilpakke kunne man i januar 2019 få for 89 kroner med 5 timers tale og 25 GB data samt fri sms og mms. I januar 2020 kunne man for samme pris få 10 timers tale, 10 GB data udover fri sms og mms. I begge abonnementer kan det inkluderede
forbrug benyttes i andre EU-lande, dog med en begrænsning på data på hhv. 5 GB i 2019 og 6 GB i 2020.
Fastnet bredbåndsabonnementer i alle kategorier med mindst 100 Mbit/s i download er steget 14 pct. fra 939.000 til 1.073.000 i løbet af 2019 og udgør 42 pct. af fastnet bredbåndsabonnementerne i slutningen af året mod 37 pct. året før. I slutningen af
2017 udgjorde bredbånd med mindst 100 Mbit/s 31 pct.
Endnu en stigning i mobildata forventes
Brugen af mobildata steget gevaldigt sidste år, men må også forventes at eksplodere i år. På grund af coronavirus har mange arbejdet hjemme, hvilket ifølge teleselskaberne har medført store stigninger i mobildata-forbruget.
Læs også: Fem mobilabonnementer med fri data